હજારો વર્ષ પહેલાં નૈમિષારણ્ય નામનાં એક જંગલમાં અઠ્ઠાસી હજારો મુનિઓ ભેગા થયા અને બંને કર જોડી પુરાણોના જાણકાર એવા શ્રીસુતજીને કહેવા લાગ્યા, “હે મહાજ્ઞાની ! તમે અનેકાનેક રસદાયક જ્ઞાનવર્ધક પુરાણ કથાઓ સંભળાવી છે. હવે અમારી એક ઇચ્છા છે તે આપ પૂર્ણ કરો. અમારા પર કૃપા કરીને એવું કોઈ વ્રત અમને જણાવો. જે સર્વ મનોરથ પૂર્ણ કરનાર હોય. એ વર્ત કરવાથી જેને ત્યાં સંતાન ન હોય તેમને સંતાનની પ્રાપ્તિ થાય તથા બધા જીવોની આધિ, વ્યાધિ, ઉપાધિ દૂર થાય. હવે આ કળિયુગમાં ટૂંકું આયુષ્ય જીવનારા જીવો જન્મશે અને જો એટલાં ટૂંકા આયુષ્યમાં પણ જો તેમને રોગ અને શોક ઘેરી લેશે. તો તેઓ પ્રભુનું ધ્યાન ધરી શકશે નહીં.”